Saina Nehwal | साइना, प्रणीत और श्रीकांत इंडोनेशिया मास्टर्स से बाहर | Webdunia Hindi
साइना, प्रणीत और श्रीकांत इंडोनेशिया मास्टर्स से बाहर
पुनः संशोधित	बुधवार, 15 जनवरी 2020 (19:18 IST)
जकार्ता। गत चैंपियन साइना नेहवाल बुधवार को यहां इंडोनेशिया मास्टर्स 500 टूर्नामेंट के पहले दौर में जापान की सयाका ताकाहाशी से उलटफेर का सामना करने से टूर्नामेंट से बाहर हो गईं। पिछले साल इस टूर्नामेंट को अपने नाम करने वाली साइना का खराब दौर चल रहा है। उन्हें 50 मिनट तक चले मुकाबले में ताकाहाशी से 19-21, 13-21, 5-21 से हार का मुंह देखना पड़ा।
सिंधू और साइना के क्वार्टरफाइनल में बाहर होते ही टूर्नामेंट में भारतीय चुनौती भी समाप्त हो गई
लंदन ओलंपिक में कांस्य पदक जीतने वाली साइना पिछले हफ्ते मलेशिया मास्टर्स के क्वार्टर फाइनल में पहुंची थीं। पुरुषों के एकल वर्ग में विश्व चैंपियनशिप के कांस्य पदकधारी बी. साई प्रणीत, किदाम्बी श्रीकांत और सौरभ वर्मा की चुनौती समाप्त हो गई।
दुनिया के 12वें नंबर के खिलाड़ी श्रीकांत को 1 घंटे 3 मिनट तक चले मुकाबले में स्थानीय प्रबल दावेदार शेसर रूस्तावितो से 21-18, 12-21, 14-21 से पराजय का मुंह देखना पड़ा। यह इस सत्र में श्रीकांत की शुरुआती दौर में लगातार दूसरी हार है। वे पिछले हफ्ते मलेशिया मास्टर्स के भी पहले दौर में बाहर हो गए थे।
प्रणीत भी श्रीकांत की तरह मलेशिया मास्टर्स के शुरुआती दौर में बाहर हो गए थे। उन्हें 8वीं वरीयता प्राप्त चीन के शि यु कि से 21-16, 18-21, 10-21 से पराजय मिली जबकि सौरभ को चीन के लु गुआंग जू से 21-17, 15-21, 10-21 से हार मिली।
मिश्रित युगल में प्रणव जेरी चोपड़ा और सिक्की रेड्डी को इयोन हवे वोन और को सुंग हुन की दक्षिण कोरियाई जोड़ी से 8-21, 14-21 से हार का सामना करना पड़ा।
सिंधू और साइना ने 500 बैडमिंटन टूर्नामेंट के क्वार्टरफाइनल में प्रवेश किया
साइना मलेशिया मास्टर्स के दूसरे दौर में, साई प्रणीत और श्रीकांत हारे
गोपीचंद बोले, ओलंपिक में अच्छी तैयारियों से ही प्रदर्शन बेहतर होगा
इंडोनेशिया मास्टर्स 500 टूर्नामेंट
सयाका ताकाहाशी
Indonesia Masters 500 Tournament